বেসিক ব্যাংক পিএলসি

বেসিক ব্যাংক পিএলসি (বাংলাদেশ স্মল ইন্ডাস্ট্রিজ অ্যান্ড কমার্স ব্যাংক লিমিটেড) বাংলাদেশের একটি রাষ্ট্রীয় মালিকানাধীন বাণিজ্যিক ব্যাংক। বেসরকারি খাতে পর্যাপ্ত ক্ষুদ্র শিল্প প্রতিষ্ঠান গড়ে তোলার উদ্দেশে ১৯৮৮ সালে ব্যাংকটি গঠিত হয় এবং ১৯৮৯ সালের ২১ জানুয়ারি কার্যক্রম শুরু করে। ব্যাংকটির প্রধান কার্যালয় ঢাকার মতিঝিলের সেনা কল্যাণ ভবনে অবস্থিত। ব্যাংকটি ১৯৮৮ সালের ২ আগস্ট ১৯১৩ সালের কোম্পানি আইনের অধীনে প্রতিষ্ঠা লাভ করে। প্রতিষ্ঠার পরের বছর ২১ জানুয়ারি থেকে ব্যাংকটি আনুষ্ঠানিকভাবে কার্যক্রম শুরু করে। ব্যাংকটির প্রতিষ্ঠাকালীন ৭০% মালিকানা ছিল বিসিসি ফাউন্ডেশনের এবং ৩০% মালিকানা ছিল বাংলাদেশ সরকারের। পরবর্তীতে, বিসিসিআই ফাউন্ডেশন অকার্যকর হয়ে গেলে বাংলাদেশ সরকার ১৯৯১ সালের ৪ জুন ব্যাংকটির সম্পূর্ণ মালিকানা কিনে ব্যাংকটি অধিগ্রহণ করে। তবে ব্যাংকটিকে জাতীয়করণ করা হয়নি। বর্তমানে সরকারি মালিকানাধীন ব্যাংক হিসেবেই এটি পরিচালিত হচ্ছে। ব্যাংকটি ক্ষুদ্র ও মাঝারি শিল্পকে অগ্রাধিকার দিয়ে শিল্প খাত প্রসারের জন্য মধ্য ও দীর্ঘ মেয়াদি ঋণ সরবরাহ এবং অন্যান্য আর্থিক পরিষেবা প্রদান করে। ব্যাংকটির নীতিমালা অনুযায়ী এটি মোট ঋণদানযোগ্য তহবিলের অন্তত শতকরা ৫০ ভাগ ক্ষুদ্র ও কুটির শিল্প খাতে প্রদান করে। ব্যাংকটির প্রধান কার্যাবলীর মধ্যে রয়েছে: ক্ষুদ্র শিল্প উদ্যোক্তাদেরকে বিভিন্ন মেয়াদে ঋণ প্রদান; পুর্ণাঙ্গ বাণিজ্যিক ব্যাংক হিসেবে আমানত গ্রহণ, চলতি ও সঞ্চয়ী হিসাব ব্যবস্থাপনা; শিল্প অর্থায়ন এবং আন্তর্জাতিক বাণিজ্যে অর্থায়ন ও পরিষেবা প্রদান; ক্ষুদ্র শিল্প উদ্যোক্তাদের ব্যবসা পরিচালনা বিষয়ে কারিগরি সহায়তা প্রদান করা; ক্ষুদ্রঋণ কার্যক্রম পরিচালনা করা। ২০০৭ সালের মার্চ মাস থেকে ব্যাংকটি অনলাইন ব্যাংকিং কার্যক্রম শুরু করে। বর্তমানে, ব্যাংকটি ইন্টারনেট ব্যাংকিং, এসএমএস ব্যাংকিং, এটিএম কার্ড, পয়েন্ট অব সেল সেবাসহ প্রযুক্তিনির্ভর অন্যান্য ব্যাংকিং সেবা প্রদান করছে। বর্তমানে, ব্যাংকটির সার্বিক পরিচালনা ৫ সদস্যের একটি পরিচালনা পর্ষদের উপর অর্পিত আছে। পর্ষদের প্রধান হচ্ছেন চেয়ারম্যান। এছাড়া, ব্যাংকের দৈনন্দিন কার্যক্রম পরিচালনার দায়িত্ব থাকে ব্যবস্থাপনা পরিচালক ও প্রধান নির্বাহীর হাতে। ব্যাংকটির পরিচালনা পর্ষদের বর্তমান চেয়ারম্যান আবুল হাশেম এবং ব্যবস্থাপনা পরিচালক ও প্রধান নির্বাহী মোঃ আনিসুর রহমান। ব্যাংকটির প্রধান কার্যালয় ঢাকার মতিঝিলের সেনা কল্যাণ ভবনে অবস্থিত। বর্তমানে, ব্যাংকটির ৭২টি শাখা, ৩৬ টি উপ-শাখা এবং ১৬টি এটিএম বুথ রয়েছে। এছাড়াও, ব্যাংকটির নিজস্ব একটি ট্রেনিং ইনস্টিটিউট রয়েছে। বাংলাদেশ ব্যাংক বেসিক ব্যাংক কে বেসরকারী খাতের সিটি ব্যাংক এর সাথে একিভুত করার চেষ্টা করছে। বাংলাদেশ ব্যাংক বাংলাদেশের ব্যাংকসমূহের তালিকা "BASIC Bank Limited"। www.basicbanklimited.com। সংগ্রহের তারিখ ২০২৩-০৫-২১।  "BASIC Bank Limited. Serving people for progress"। www.basicbanklimited.com। সংগ্রহের তারিখ ১৮ এপ্রিল ২০১৯।  "BCCI Left Its Mark on Bangladesh : Asia: The now-defunct bank worked with former President Ershad, and 'they have plundered this country,' says the attorney general."। Los Angeles Times (ইংরেজি ভাষায়)। ২ নভেম্বর ১৯৯১। সংগ্রহের তারিখ ১৮ এপ্রিল ২০১৯।  প্রতিবেদক, নিজস্ব (২০২০-০৯-১৫)। "নতুন চেয়ারম্যান কী করবেন"। দৈনিক প্রথম আলো। সংগ্রহের তারিখ ২০২৩-০৫-২১। [স্থায়ীভাবে অকার্যকর সংযোগ] প্রতিবেদক, নিজস্ব (২০২১-০৪-০১)। "বেসিক ব্যাংকের নতুন এমডি আনিসুর রহমান"। দৈনিক প্রথম আলো। সংগ্রহের তারিখ ২০২৩-০৫-২১।  sun, daily। "BASIC Bank opens branch at Muktarpur | Daily Sun"। daily sun (ইংরেজি ভাষায়)। সংগ্রহের তারিখ ২০২৩-০৫-২১।  Branches। "BASIC Bank Limited"। www.basicbanklimited.com। সংগ্রহের তারিখ ২০২৩-০৫-২১।  "BASIC Bank Limited. Serving people for progress"। www.basicbanklimited.com। সংগ্রহের তারিখ ১৮ এপ্রিল ২০১৯।  দাপ্তরিক ওয়েবসাইট বাংলাপিডিয়ায় বেসিক ব্যাংক পিএলসি